作者:吳融
標題:風雨吟
內容:風騷騷，雨涔涔，長洲苑外荒居深。門外流水流澶漫，尋常倚月複眠花，莫說斜風兼細雨。應不知天地造化是何物，亦不知榮辱是何主。吾囷長滿是太平，吾樂不極是天生。豈憂天下有大憝，又豈複憂朝廷苦弛慢，中官轉縱橫。李膺勾黨即罹患，可歎吳城城中人，無人與我交一言。蓬蒿滿徑塵一榻，況我長懷丈夫志，今來流落滄溟涘。有時驚事再諮嗟，伯牙海上感滄溟，何似今朝風雨思。